ಕೊರೊನಾ ಮಹಾಸ್ಫೋಟ : ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ 3 ಲಕ್ಷದ ಗಡಿ ದಾಟಿದ ಕೊರೊನಾ ಸೋಂಕು, 491 ಸಾವು ನವದೆಹಲಿ, ಜ. 20 ಕೊರೊನಾ ಸೋಂಕು ಕಳೆದ 24 ಗಂಟೆಗಳಲ್ಲಿ ಭಾರಿ ಮಟ್ಟದಲ್ಲಿ ಏರಿಕೆ ಕಂಡಿದ್ದು 3,17,532 ಮಂದಿಯಲ್ಲಿ ಪತ್ತೆಯಾಗಿ 491 ಮಂದಿ ಮೃತಪಟ್ಟಿದ್ದಾರೆ ಎಂದು ಕೇಂದ್ರ ಆರೋಗ್ಯ ಇಲಾಖೆ ಸಚಿವಾಲಯ ವರದಿ ಮಾಡಿದೆ. ಕೊರೊನಾದಿಂದ ಇದುವರೆಗೂ 4,87,693 ಮಂದಿ ಮೃತಪಟ್ಟಿದ್ದರೆ, ದೇಶದಲ್ಲಿ 19,24,051 ಸಕ್ರಿಯ ಪ್ರಕರಣಗಳಿವೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಸೋಂಕಿನಿಂದ ಗುಣಮುಖರಾಗುತ್ತಿರುವವವರ ಪ್ರಮಾಣವು ಹೆಚ್ಚಾಾಗುತ್ತಿದ್ದು ಕಳೆದ 24 ಗಂಟೆಗಳಲ್ಲಿ 2,23,990 ಮಂದಿ ಗುಣಮುಖರಾಗಿದ್ದರೆ, ಇದುವರೆಗೂ 3,58,07,029 ಸೋಂಕಿತರು ಚೇತರಿಸಿಕೊಂಡಿದ್ದಾರೆ. ಕಳೆದ 24 ಗಂಟೆಗಳಲ್ಲಿ 19,35,180 ಮಂದಿಗೆ ಕೊರೊನಾ ಪರೀಕ್ಷೆ ನಡೆಸಿದ್ದರೆ ಇದುವರೆಗೂ 70,93,56,830 ಮಂದಿಗೆ ಕೋವಿಡ್ ಟೆಸ್ಟ್ ಮಾಡಲಾಗಿದೆ ಎಂದು ಐಸಿಎಂಆರ್ ವರದಿ ಮಾಡಿದೆ. ಇದೇ ವೇಳೆ ಓಮೈಕ್ರಾನ್ ಸೋಂಕಿನ ಪ್ರಮಾಣವು ಕೂಡ ಹೆಚ್ಚಾಗಿದ್ದು ಇದರ ಸಂಖ್ಯೆ 9287ಕ್ಕೆ ಮುಟ್ಟಿದೆ.